cyanic-selkie/wikianc huggingface dataset:
Olympyske Winterspullen 2006
Dielnimmende lannen
300px|thumb|right|Dielnimmende lannen. Grien: minder as 10, blau: 10-49, oranje: 50-99 en read: mear as 100 atleten. In rekordoantal fan 80 lannen die mei oan de Spullen. Dat wiene der trije mear as by de foarige edysje. Albaanje, Etioopje en Madagaskar debutearren. Algerije, Kosta Rika, Lúksemboarch, Noard-Korea, Portegal en Senegal makken harren rentree. Yn ferliking mei de foarige edysje diene Fidzjy, Jamaika, Kameroen, Meksiko, Puerto Riko en Trinidad en Tobago net mei.
FarmVille
thumb|right|300px|FarmVille FarmVille is in sosjaal kompjûterspul dat spile wurde kin middels Facebook of Farmville.com. It is in simulaasjespul dat útkomd is op 19 juny 2009.
Hammetje
Willem Ham
Ham wie hikke en tein yn Holkerveen. Hy kaam oan de kost as streuper, merkekeapman, kastlein, meubelhanneler en jager op grut wyld. It jeien siet him yn it bloed. Sûnt er as jongfeint trapearre waard troch de plysje jage er mei ien fergunning om de wyldstân op piel te hâlden. As natoerleafhawwer hie er it net maklik doe't al syn fûgels romme wurde moasten fanwege de fûgelpest yn de regio. In protte soarten hinnen, einen, guozzen, pauwen en wetterfûgels by de plasse waarden troch de Algemiene Ynspeksje Tsjinst ôfmakke. Ham ferstoar yn maart 2006 doe't er 75 jier wie. Doe't Willem Ham ferstoarn is de kavel opkocht de gemeente Amersfoort. It bousel like bedrige te wurden troch de bou fan in fiadukt en in ôfrit fan de neistlizzende A28. Neist it kastiel, op deselde kavel, steane twa bungalows oan it marke. Hjiryn wenje de beide bern fan Willem. Dy bousels binne betinge troch de famylje, omdat de gemeente dan wat oare grûn keapje mocht. It terrein is troch de gemeente mei grutte stekken ôfsluten foar publyk.
J.R.R. Tolkien
Houlik en gesin
Op ien iere útsûndering nei hold Tolkien him oan dat foarskrift, en trije jier lang moete er Edith net, noch prate er of korrespondearre er mei har. Op 'e jûn fan syn 21e jierdei skreau er har lykwols in brief wêryn't er har syn leafde ferklearre en har frege om mei him te trouwen. Edith, dy't tsjin dy tiid ferloofd wie mei in George Field, stimde deryn ta om him te ûntfangen, sadat se de kwestje útprate koene. Dêrfandinne reizge Tolkien op 8 jannewaris 1913 nei Cheltenham ta, dêr't Edith yn 'e kost wie. Hja kuieren dy deis in hiel ein en praten oerenlang. Tsjin 'e jûn hie Edith Tolkien tawurd jûn; de oare deis briek se har ferloving mei Field ôf.
Karriêre
Sa't bliken dwaan soe, waard The Lord of the Rings in wrâldwiid súkses en ien fan 'e populêrste útjeften fan 'e tweintichste iuw. Mei dit wurk lei Tolkien de grûnslach foar it sjenre fan 'e fantasy. It soarge der ek foar dat it wurd "tolkienesk", as omskriuwing fan eat dat op Tolkien syn wurk liket of deroan tinken docht, yn withoefolle talen opnommen is. Yn 2003 waard The Lord of the Rings troch it Britske publyk ta it bêste Ingelske boek ea keazen yn The Big Read-wedstryd, organisearre troch de BBC (foàr Jane Austen har Pride and Prejudice, dat op it twadde plak einige). It is mei mear as 150 miljoen ferkochte eksimplaren it op ien nei bestferkeapjende fiksjewurk fan 'e wrâld, en de oanhâldende populariteit fan 'e trilogy hat laat ta adaptaasjes foar in ferskaat oan oare media, wêrfan't de filmtrilogy fan regisseur Peter Jackson, út 2001-2003, sûnder mis de bekendste is.
Lammert Zwanenburg
Lammert Zwanenburg (Aldhoarne, 22 juny 1894 - Kamp Westerbork, 19 oktober 1944) wie in Fryske fersetsstrider yn de Twadde Wrâldkriich.
Huningbij
Sykten en parasiten
In soad fan dizze sykten binne fataal foar in folk. Troch it krusen fan de bijen en it ferkeapjen fan bijefolken binne in soad sykten sneller ferspraat as dat de bijen derop regeare. Der kin sein wurde dat it hjoeddeisk min giet mei de bijen. In soad ymkers hawwe yn de wintermoannen folken dea. Frjemd is wol dat der noch stees wylde folken binne. Dizze folken geane net ûnderút. Der binne guon wittenskippers op syk nei medisinen. En it is hoopfol foar de bijen dat der foar guon sykten medisinen binne.
Sineeske Muorre
400px|thumb|Sineeske Muorre by 't winter thumb|Sineeske Muorre thumb|De eastein fan de muorre by [[Shanhaiguan]] De Sineeske Muorre is in searje stiennen en ierden bouwurken fan sa'n 6.400 km lang yn Sina dy sûnt de 5e iuw f.Kr. oant de 16e iuw boud, op 'e nij boud, ferstevige en ûnderhâlden is. De Sineeske muorre, ek wol de Grutte Muorre, is it langste troch minskehannen makke bouwurk fan 'e wrâld. De muorre wie bedoeld om yn de tiid fan de Sineeske dynastyen de noardlike grinzen fan it Sineeske Ryk te beskermjen.
Joadendom
thumb|140px|De Davidsstjer thumb|De [[menoara is in tradisjoneel symboal fan it joadendom]] It Joadendom is de godstsjinst fan it Joadske folk.
Master and Commander: The Far Side of the World
Master and Commander: The Far Side of the World is in Amerikaanske histoaryske oarlochs- en aventoerefilm út 2003 ûnder rezjy fan Peter Weir, mei yn 'e haadrollen Russell Crowe en Paul Bettany. De film is basearre op 'e haadpersoanen en foarfallen út trije dielen fan 'e Aubrey-Maturin-rige fan Patrick O'Brian. De titel betsjut "Skipper en Gesachfierder: De Oare Kant fan 'e Wrâld". It ferhaal folget Jack Aubrey, de kaptein fan 'e HMS Surprise, in skip fan 'e Britske Keninklike Marine, en syn skipsdokter Stephen Maturin. Se bedarje oan 'e oare kant fan 'e wrâld as harren jacht, yn 1805, ûnder de Napoleontyske Oarloggen, op it Frânske oarlochsskip de Acheron harren hielendal nei de Galapagoseilannen yn 'e Stille Oseaan ta fiert. Master and Commander: The Far Side of the World krige positive resinsjes fan 'e filmkritisy. De film waard nominearre foar 10 Oscars (wêrûnder de Oscar foar Bêste Film), dy't op twa nei lykwols allegear nei The Lord of the Rings: The Return of the King giene. Master and Commander: The Far Side of the World wûn fierders wol 4 BAFTA's, 2 Satellite Awards en in Young Artist Award. Yn 'e bioskopen wie de film in beskieden kommersjeel súkses. Yn juny 2021 waard bekendmakke dat der in prequelfilm yn produksje nommen wie.
Plot
De ofsieren fan 'e Surprise sizze tsjin Aubrey dat harren skip de gruttere en sterkere Acheron net oer kin en rikkemandearje him oan om mei provisoaryske reparaasjes werom nei hûs, dêr't de Surprise hielendal opkallefatere wurde kin. Aubrey wol dêr lykwols neat fan witte. Hy is wisberet om 'e efterfolging troch te setten. Dêrta fart er de Surprise nei ûndjip wetter, sadat de bemanning it skip eigenhandich alhiel reparearje kin. Dêr fiert skipsdokter Stephen Maturin, in goede freon fan Aubrey, ek ferskate operaasjes út oan bemanningsleden dy't ferwûne rekke binne yn 'e striid. Sa ferfangt er by de âlde matroas Joe Plaice in yndûkt stik plasse troch in muntstik, en set er by de tsienjierrige adelboarst lord Blakeney de rjochterearm ôf nei't in aaklik brutsen bonke ûntstutsen rekke is.
Nei inkele wiken fan wurk ferfettet de Surprise de efterfolging. By befoarrieding oan 'e Brazyljaanske kust wurdt men gewaar dat de Acheron ûnderwilens in foarsprong fan trije wiken opboud hat. In stikmannich dagen letter wurdt de Surprise lykwols opwachte troch it Frânske skip, dat de Britten sûnder euvelmoed foarby farre lit. It kin dan de efterfolging ynsette en de spegel (efterkant) fan 'e Surprise yn it fizier krije, it swakke plak fan elts grut sylskip. Aubrey is poer dat de Frânske kaptein him op 'e nij te fiter hat, mar de lytsere, lichtere Suprise wit de Acheron foar te bliuwen oant de nacht wer falt. Dan set Aubrey in flot mei in seil en lampen út, dat de Acheron foar de Surprise oansjocht. Wylst de Frânsen foarbyfarre, lit Aubrey de echte Surprise in rûnte fan 360° meitsje, sadat by moarnsdage bliken docht dat de rollen omdraaid binne en dat it Britske skip no efter it Frânske oan fart.
Nettsjinsteande it feit dat er dêrtroch de efterfolging fan 'e Acheron wer opjaan moat, lit Aubrey syn ferwûne freon oan lân bringe, dêr't in tinte foar him opset wurdt. Maturin ferrjochtet dêr eigenhandich de operaasje mei help fan in spegel dy't fêstholden wurdt troch syn betsjinde Padeen Colman. Higgins en Aubrey binne derby om te hantlangjen. De operaasje is in súkses, mar Aubrey hat no alle hope opjûn om 'e Acheron noch te efterheljen. Dêrom lit er op dat plak in pear wiken hohâlde om te bekommen en nije foarrieden yn te slaan. Maturin betteret al rillegau op, en as er wer rinne kin, jout Aubrey him it frij om it eilân te ferkennen mei Padeen en de jonge lord Blakeney by him, foar't de Surprise op hûs oan sil. Maturin, dy't yn it foarbyfarren oan 'e oare kant fan it eilân in flechtleaze ielskolfer sjoen hat fan in noch ûnbekende soarte, wol beslist it langwerpige eilân op it smelste part oerstekke om it bist te sykjen. De ielskolfer fynt er net, mar ta syn argewaasje ûntdekt er wol de Acheron, dy't oare kant it eilân foar anker leit.
Opbringst
Master and Commander: The Far Side of the World brocht yn 'e bioskopen yn 'e Feriene Steaten en Kanada $93,9 miljoen op, en yn alle oare lannen en territoaria $118,1 miljoen. Wrâldwiid kaam de opbringst dêrmei út op $212,0 miljoen. Ofset tsjin it budget fan $150 miljoen betsjut dat in winst fan $62 miljoen, hoewol't dêr de marketingkosten noch wol ôf moatte.
Poppiussleat
De namme Poppiussleat jildt sûnt 15 maart 2007 as de offisjele namme, as ferfanging foar de eardere offisjele namme Poppiussloot.
Wetterpolo op de Olympyske Simmerspullen 1920
Stade Nautique d'Antwerp
It Stade Nautique d'Antwerp waard boud yn 1920 en nei de Spullen wer ôfbrutssen. De Olympyske swimmers fûnnen it wetter kâld en smoarch; nei in wedstriid draafden se dan ek rap nei de waarme dûs.
Earste ronde
1 Itaalje kaam net opdagen, Spanje gong derom nei kwartfinales
Tademastate (Kollum)
Yn de tsjerke fan Kollum leit in grêfsark foar Kempo fan Tadema († 1722), mar dêryn ek de neitins fan Catharina fan Scheltinga († 1631), Kempo Tadema fan Doma († 1670) en Geertje fan Scheltinga († 1635) yn beitele is. Tusken de groefde pylders fan de renêssânse middenpartij steane twa familywapens ûnder in helmteken. Ek soksoarte (ôfhakte) wapens yn de fjouwer hoeken en fierders in oantal deadssymboalen en allegoaryske frouljusfigueren dy't leauwe, hope en leafde útbyldzje.
Gregoarius fan Nazianze
Gregoarius fan Nazianze is ien fan de fjouwer grutte Grykske tsjerkelearaars fan it iere kristendom, dy't offisjeel de titel fan "De Teolooch" ferliend waard (de twa oaren binne de apostel Jehannes en Simeon de Nije Teolooch). Tegearre mei Basilius de Grutte en Jehannes Krysostomos is er ien fan de trije hillige hiërargen.
Woltsjerken
thumb|Holy Trinity Church (Hillige Trije-ienheidstsjerke) yn Long Melford
De bou fan woltsjerken einige mei de Ingelske Reformaasje anneks de delgong fan de wolhanneel tusken 1525 en 1600.
Sint-Tomastsjerke (Waaksens)
Skiednis
By de grutte restauraasje fan 1963 waard in 19e-iuwske pleisterlaach fan it tsjerkeskip ferwidere.
Oargel
It ienmanualige oargel waard yn 1920 troch Bakker & Timmenga út Ljouwert boud. By de bou waard foar in part âlder materiaal brûkt, wêrûnder in Hinsz-register fan it oargel yn Seisbierrum. Yn 1999 waard it oargel troch Bakker & Timmenga ûnder adfys fan Jan Jongepier restaurearre.
Eiger
Geografy
De Eiger hat trije rotswanden: oan 'e noardkant (of sekuerder eins yn it noardnoardwesten), oan 'e eastkant (eins it eastsúdeasten) en oan 'e westkant (eins it westsúdwesten). It opmerklikst is de 1.800 m hege noardwand, dy't bekendstiet as de Eigerwand, dat de grutste nei it noarden wizende rotswand yn 'e Alpen is. Dy reuseftige toer sjocht út oer kalm opdragende berchgreiden tusken Grindelwald (943 m) en Kleine Scheidegg (2.061 m), en teffens oer in treinstasjon en berchpas, dêr't Grindelwald troch ferbûn wurdt mei Lauterbrunnen en Wengen yn 'e oanbuorjende delling. De súdkant fan 'e Eiger sjocht út op 'e grutte gletsjers fan 'e Jungfrau-Aletsch-krite, it meast fergletsjere diel fan 'e Alpen.
Willy Corsari
Libben
Sy studearre oan de Toanielskoalle fan Amsterdam, deie dêr mei oan it kabaret en trede op mei grutte nammen as Jean-Louis Pisuisse en Louis Davids. Sy hat har ûnderfiningen beskreaun yn Liedjes en herinneringen.
Prinsewyk (It Oranjewâld)
De namme Prinsewyk jildt sûnt 15 maart 2007 as de offisjele namme, as ferfanging foar de eardere offisjele namme Prinsenwijk.
Kening State
Skiednis
Ein july 2018 waard bekend dat de provinsje de Blueprint Groep in liening fan €2,5 miljoen kwytskold nei't ek oare finansiers fan ECR, de eardere eigner fan Kening State, harren foarderings falle litten hiene. Dêrmei wie de takomst fan Kening State foarearst feilichsteld. Yn desimber 2018 waard bekend dat de Blueprint Group Kening State foar €11 miljoen oerdien hie oan Aedifica, in beursnotearre ynvestearringsmaatskippij út Belgje. Neffens Matthijs Wolters fan 'e Blueprint Group wie Aedifica "in hiel betroubere langetermijnbelizzer", wêrmei't syn bedriuw al op seis oare lokaasjes gearwurke, û.m. yn Velp en Venray. Under de nije konstruksje soe de Blueprint Group trochgean mei it útbaten fan Kening State, wylst it gebou no eigendom waard fan Aedifica. De beide partijen hiene in hierkontrakt foar 25 jier ôfsletten.
Sint-Joariskatedraal (Istanbûl)
De oan Sint-Joaris wijde tsjerke stiet yn it distrikt Fener, noardwestlik fan it histoaryske sintrum fan Konstantinopel. De katedraal is foar wat de status fan it gebou en it belang foar de otterdokse mienskip oanbelanget relatyf lyts. Dat hat te meitsjen mei de islamityske wetten fan it Ottomaanske Ryk, dat ek oer de rjochten fan de kristenen gyng en oplei dat alle net-islamityske gebouwen lytser wêze moastsen dan moskeeën. Foar de Turkske oermastering fan Konstantinopel yn 1453 wie de Hagia Sofia (ek bekend ûnder de namme Katedraal fan de Hillige Wiisheid) de tsjerke fan it patriarchaat.
Flait
De Flait wie in mar dy't súdeast fan Molkwar lei. De mar is tusken 1853-1854 drûchlein. Hy hie in partikulier stoomgemaal yn Imedaam, dat sûnt 1925 elektrysk is. It is ûnderdiel fan it yn 1923 oprjochte wetterskip Imedaam.
O holle, bloedbedutsen
Tekst
O Hear, by al jo pleagen En goddelik geduld, Dit stiet m'aloan foar eagen By my is inkeld skuld. Och, sjoch my, earme sûnder, Dy't ûnder't oardiel leit, En doch oan my it wûnder Fan jo barmhertichheid.
Dr Doom (band)
Dr Doom wie in Nederlânske deathmetalband oprjochte yn Grins en wie aktyf tusken 2007 en 2013. Yn 2012 brocht de band it album Everyone Is Guilty út.
Henry
Frysk
Yn it Frysk komt de namme foar as Hindrik.
Albert Duijntjer
Albert Nanne Duijntjer (Feandam, 1905 - Ljouwert, 19??) wie notaris yn Ljouwert fan 1949 - 1973.
Raarder Feart
De Raarder Feart is in feart yn de gemeente Dongeradiel. De feart ferbynt Raard mei de Dokkumer Ie en rint ûnder de wei De Tange troch. Oan de noardkant fan Raard rint de feart troch as Holwerter Feart.
Calvin Coolidge
thumb|John Calvin Coolidge John Calvin Coolidge Jr. (Plymouth (Fermont), 4 july 1872 – Northampton (Massachusetts), 5 jannewaris 1933) wie de 30e presidint fan de Feriene Steaten in amt dat er ferfolle mocht nei it ferstjerren fan Warren G. Harding yn 1923. Coolidge wie presidint fan 1923 oant 1929. Earder wie Coolidge de 29e ficepresidint fan de Feriene Steaten ûnder presidint Harding. Coolidge stoar yn de âldens fan 60 jier oan in hertynfarkt.
Prinsewyk (Aldeberkeap)
De namme Preenzewiek jildt sûnt 15 maart 2007 as de offisjele namme, as ferfanging foar de eardere offisjele namme Prinsenwijk.
Hessel van der Wal
Hessel van der Wal (Wommels, 1938 - Bakkefean, 3 febrewaris 2012) wie in Fryske kabaretier en sjânsonnier. Hy studearre toskhielkunde en Nederlânsk yn Grins en wie freelance meiwurker by de RONO.
Morsekoade
Morsekoade is in koade ûntwikkele troch Samuel Morse, om yn morse oer te bringen mei syn tillegraaf.
Klûsewier
Yn 1976 waard it eardere terpke yn it ramt fan de ruilferkaveling 'Boarnburgum' archeologysk ûndersocht. Neist de pealgatten fan twa pleatsen út de 10e- of 11e iuw waarden doe ek de fûneminten fan in stiennen tsjerkje, op in sânfûnemint yn it fean, bleatlein. Argeolooch Gilles Jan de Langen datearre de tsjerke op om 1100 hinne. Teffens waarden inkelde grêven út de 11e of 12e iuw fûn, in stikmannich putten en in protte potdiggels fan Pingsdorf-ierdewurk.
Morse-alfabet
Needsinjaal
Der wurdt gauris tocht dat it needsinjaal de trije letters "SOS" is: "... --- ...". Dit is lykwols net sa. It needsinjaal is ien symboal, de tillegraaf-ferzje fan in trijefâldige werhelling as needsinjaal: Trije keer trije sinjalen: "...---...".
Rynlân-Palts
Geografy
Yn it noarden binne lofts fan de Ryn it Eifel- en Hunsrück-geberchte, en rjochts fan de Ryn leit it Westerwâld en Taunusberchte. It gloaiende lânskip mei syn boskgebiet yn it suden wurdt ek wol it Paltserwâld neamd.
Maltezerkrúsmeganisme
Tapassings
Oare tapassings kinne bygelyks fûn wurde yn klokmeganismen, plotters, of rinnendebânwurk dêr't it produkt hieltiten efkes stilstean moat om deroan te wurkjen.
Zonnebeke
Namme
Zonnebeke of Sinnebeche betsjut safolle as wetterstream.
Yndieling
Njonken Zonnebeke bestiet de gemeente út de dielgemeenten Beselare, Geluveld en Zandvoorde en Passchendaele. Fierder lizze der noch in pear buorskippen lykas Molenaarelst, Broodseinde en Frezenberg.
Bartenpaad
Yn 2006 rekke de Battenbrêge tige skansearre troch in militêre pânserauto dy’t de brêge oer woe.
Ketliker Skar
Yn it noarden slút it gebiet oan by de Katliker heide. Nei it suden slút it Skar oan by de Tsjongerdellen, in wiet natoergebiet yn de fallei fan de tsjintwurdich kanalisearre, mar earder tige meänderjende Tsjonger. It totale gebiet is mear as 413 ha grut. Dêr't nei it suden ta de bosk ophâldt stiet in útsjochtoer mei útsjoch oer de Tsjongerdellen.
Sherlock Holmes (film út 2009)
Plot
Irene is lokkigernôch net te pletter fallen, mar ynstee in stikmannich meters leger op in bousteger telâne kommen en troch de klap eefkes út 'e tiid rekke. As se wekker wurdt, sit Holmes njonken har. Hja fertelt him dat har wurkjouwer in professor Moriarty is. De man is tige gefaarlik, en mei't se ûnderwilens fereale op Holmes rekke is, warskôget Irene him om Moriarty net te ûnderskatten. Wylst Watson foar syn oansteande trouwerij út 221B Baker Street ferhuzet, krije hy en Holmes fan plysjeman Clark berjocht dat der in deade plysje by it apparaat fan Reordan yn it rioel ûnder it Paleis fan Westminster oantroffen is. It docht bliken dat it Moriarty nea te dwaan wie om it gifgas, sa't er Irene wiismakke hie, mar ynstee om in oar wichtich ûnderdiel. Doe't Holmes, Irene en Blackwood drok mei inoar wiene, sloep hy nei it apparaat ta, dêr't er de op wacht steande plysje fermoarde en útpykte mei it ûnderdiel dat er hawwe woe. Holmes sjocht der nei út om it tsjin dizze gewykste nije fijân op te nimmen.
Opnamen
De opnamen foar Sherlock Holmes setten yn oktober 2008 útein. Ynstee fan yn Londen waard der benammen filme yn it Noardlik Kertier fan Manchester. De Grutte Seal fan Manchester Town Hall, it pleatslike stedhûs, giet yn 'e film troch foar it Hegerhûs. De iepeningssêne waard opnommen yn 'e Tsjerke fan Sint-Bartoloméus de Grutte yn Londen, wylst de sêne mei de draaitreppen filme waard yn 'e Sint-Pauluskatedraal. De sêne mei de steamboat op 'e rivier de Teems waard echt op 'e Teems filme, by Wapping. Yn Grut-Londen waard fierders filme yn 'e Freemason's Hall fan 'e frijmitselderij, op 'e histoaryske Chatham Dockyard en op it begraafplak Brompton Cemetery. Oare sênes waarden opnommen by Stanley Dock en Clarence Dock yn 'e haven fan Liverpool. De binnendoarsênes yn 221B Baker Street en oare lokaasjes waarden filme yn 'e Warner Bros. Studios, Leavesden, yn Hertfordshire en foar in diel yn 'e Pinewood Studios, yn Buckinghamshire.
By de opnamen fan 'e gefjochtssêne tusken Holmes en Dredger op 'e skipswerf, ein novimber 2008, krige Robert Downey jr., dy't de rol fan Holmes spile, by fersin echt in flinke opstopper rjocht yn it gesicht fan Robert Maillet, dy't Dredger spile. Hy rûn dêrby lichte ferwûnings op en rekke fan 'e fuotten, mar oars as dat yn 'e media berjochte waard, ferlear er net it bewustwêzen.
Cimetière de Passy
It hôf waard iepene yn 1820, tsjin 1874 wie it in nekropolis foar de Paryske aristokrasy wurden. It is it iennige begraafplak yn Parys mei in ferwaarme wachtkeamer.
Rens Hoekstra
thumb|right|250px|Rens Hoekstra thumb|right|150px|Skiep Rens Hoekstra (It Hearrenfean, 20 augustus 1952) is in keunstneresse út Akkrum. Tusken 1997 - 2002 gie se nei de Nije Akademy Utert. Se jout sûnt 2003 ek lessen en workshops.
Maarten Maartens
Libbensrin
Yn 1864 ferfarde de húshâlding Schwartz nei Londen, dêr't heit Schwartz sindeling ûnder de Londenske joaden waard. Jozua Schwartz learde dêr doe goed Ingelsk. Nei it ferstjerren fan heit Schwartz yn 1870 gie de famylje earst werom nei Amsterdam en letter troch nei Bonn yn Dútslân. Yn 1877 makke Jozua Schwartz dêr it gymnasium ôf.
It pear reizge wat ôf, faak nei kueroarden. Doe't Anna te min waard om mei te gean, waard hy op syn reizen beselskippe troch syn butler en letter troch dochter Ada (1888-1944).
Madeleine Stowe
Aktearkarriêre
Datselde jiers, 1992, spile se ek ien fan har meast ferneamde en heechst wurdearre rollen (al wûn se der gjin prizen mei) yn The Last of the Mohicans, in frije ferfilming fan 'e roman mei deselde namme fan James Fenimore Cooper. As tsjinspylster fan Daniel Day-Lewis sette se it personaazje fan Cora Munro del as in folle trochtaastender dame as dat Cooper har yn syn boek ôfskilderet. Mei dizze rol state Stowe harsels omheech fan in bekend aktrise dy't gaadlik wie foar it spyljen fan ûnderstypjende byrollen, nei in echte filmstjer dy't haadrollen drage koe. Yn 1993 wûn Stowe mei de rest fan 'e cast in Golden Globe foar de film Short Cuts, wêryn't se de rol fertolke fan 'e frou fan in twangmjittich ligende en har bedragende plysjeman (spile troch Tim Robbins). Ek hie se dat jiers in cameo yn it ferfolch op Stakeout, mei as titel Another Stakeout.
Yn 1994 spile Stowe de haadrol fan in bline muzikante yn 'e skriller Blink, mei Aidan Quinn as tsjinspiler. Dat jiers hie se ek de haadrol yn in oare skriller, China Moon, wylst se yn 'e mande mei Mary Stuart Masterson, Andie MacDowell en Drew Barrymore de haadrollen yn 'e western Bad Girls fertolke. Stowe waard 1994 troch it tydskrift People útroppen ta ien fan "de 50 Kreaste Minsken op 'e Wrâld", wylst se yn 1995 troch it tydskrift Empire keazen waard as ien fan "de 100 Meast Seksy Stjerren yn 'e Skiednis fan 'e Film". Yn 1995 spile Stowe ek de sympatike psychiater fan it personaazje fan Bruce Willis yn 'e science fiction-film 12 Monkeys. Foar dy rol waard se nominearre waard foar in Saturn Award.
De Lokkige Famylje
Ynhâld
It mearke set útein mei te fertellen dat it grutte poddeblêd it grutste blêd is dat "hjir yn it lân" groeit. It is in útlânske soarte, dy't hjirhinne helle is troch de hegerein. Want dy mocht eartiids sa graach slakken ite, en de lekkerste slakken wiene grutte witen, fan in útlânske soarte dy't graach it poddeblêd friet, dat sadwaande. No is it iten fan slakken al lang ferline tiid, mar it poddeblêd groeit hjir noch altyd. Der is in âld stins wêrfan't de tún alhiel oerwoekere is fan it guod, en ûnder dy blêden libje de lêste beide wite slakken fan it lân, want foar de rest binne se opiten of útstoarn.
Picture (band)
Picture is in Nederlânske metalband oprjochte yn 1979 yn Hilfertsom. De band brocht yn 1980 syn debútalbum Picture út. Yn 1987 mar hast tsien jier letter yn 1996 wiene se wer koart aktyf, om yn 1999 der noch ris mei op te halden en yn 2007 wer te begjinnen. Yn de rin fan de jierren hat Picture in protte bandleden ferspile, werfan sjonger Bert Heerink it bekendste earder bandlid is. De teksten fan de band gean benammen oer Froulju, en de hel. Picture hat tsien studio-albums en twa live-albums útbrocht.
Sweedske Eastyndyske Kompanjy
De ynspriraasje foar de ûndernimming kaam fan de tige súksesfolle Nederlânske Vereenigde Oostindische Compagnie en de Britske Eastyndyske Kompanjy. De kompanjy waard yn de rin fan de 18e iuw de grutste hannelsûndernimming fan Sweden, oant er yn 1813 fallyt gong. In 1626 hie der al in foarrinner west meidat de Nederlanner Willem Usselinx fan de Sweedske kening it privileezje krige om te hanneljen yn de beide Ynjes. Dy maatskippij fear foaral op West-Ynje; de kaper Abraham Blauvelt wie der yn tsjinst.
Joseph Glidden
Joseph Farwell Glidden (Charlestown, New Hampshire, 18 jannewaris 1813 - DeKalb, Illinois, 1906) wie in Amerikaanske boer dy't it stikeltried patintearre, in produkt dat de ûntjouwing fan it Amerikaanske Westen foar altyd feroare.
Strjitte fan Messina
De Strjitte fan Messina (Italjaansk: Stretto di Messina, Sisyljaansk: Strittu di Missina) is in seestrjitte yn Itaalje dy't it eilân Sisylje skiedt fan Kalaabrje op it Apenynske Skiereilân en dy't de ferbining foarmet tusken de Tyrreenske See yn it noarden en de Ionyske See yn it suden. thumb|left|250px|Skipfeart yn de Strjitte fan Messina
Joseph Glidden
Fan 1852 oant 1874 ferfolde hy in tal offisjele funksjes foar DeKalb County, sa as sheriff, lid fan de Board of Supervisors, lid fan it útfierend komitee foar de lânbou, lid fan de ried fan bestjoer fan skoaldirekteuren, ficepresidint fan de DeKalb Nasjonale Bank, direkteur fan de North Western Railroad. Fierder wie er eigner fan de DeKalb Rolling Mill, it Glidden House Hotel, de DeKalb Chronicle en de "Glidden Felt Pad Industry". In 1876 wie er de democratyske kandidaat foar it senatorskip fan Illinois. Hy skonk in soad jild oan skoallen en tsjerklike ynstellingen.
Tjirk
Foarkommen
De tjirk is in 25 oant 30 sm grutte greidefûgel. Hy hat hielendal brune fearren, mar is goed wer te kennen oan syn lange reade poaten en syn reade snaffel mei swarte punt. Besibbe soarten wêr't der wol wat op liket binne de krekt gruttere Grienskonk, mar dat ferskil is oan de poaten goed te sjen. Fierders is der ek noch de Sewyt dy't krekt sa grut is en ek reade poaten hat. Dy soart is lykwols by't simmerdeis folle donkerder, suver swart. By't winterdeis is de sewyt wer ljochter, mear brúngriis.
Eagmaryp
Sint-Jânsgea
Op it plak dêr't Eagmaryp no leit, lei tichterby de grins fan Haskerlân ek de buorskip Sint-Jânsgea. Sint-Jânsgea is it twadde plak dêr't in tsjerke stien hat mei in hôf deromhinne. Dat tsjerkje stie op it stik grûn tusken Fjildwei 5 en Fjildwei 7. Yn 1999 is ek dêr ûndersyk dien troch it Archeologysk Wurkferbân. It die bliken dat op dy grûn in tsjerkje fan ± 14 meter by 8 meter stien hat; in ienfâldich sealtsjerkje fan kleastermoppen, boud yn de 13e iuw en ôfbrutsen yn de 17e iuw. Op kaarten út 1664 en 1693 wurdt allinne noch melding makke fan "het hof van St. Jansga" sûnder de tsjerke te neamen. It hôf is nei de ôfbraak fan de tsjerke noch wol gewoan brûkt as begraafplak. Der waarden 13e-iuwske grêven fûn, mar ek fan folle letter. Ek om dat tsjerkhôf rûn in grêft.
Twadde Wrâldoarloch
Yn 1944 waard ûnderweis nei Dútslân in Ingelske bommesmiter oansketten. De bommesmiter moast keare fanwegen de averij en om't dy fol net lânje mocht, moast it fleantúch syn bommen kwyt. De bommesmiter loste syn lading boppe de Graverij by Eagmaryp. Ien fan dy bommen ûntplofte net. Dy blyngonger bleau jierren lizzen oant yn it begjin fan de 21e iuw riolearing oanlein waard yn de Graverij. De bom is yn 2009 ta ûntploffing brocht by de Dolten.
Israeliten
In folk mei de namme Israel waard foar it earst neamd yn de Stêle fan Merenptah fan it Alde Egypte fan om likernôch 1200 f.Kr. hinne. Hja en harren kultuer wie in ôfspjalting fan in grutter Kanaânitysk folk en kultuer troch de ûntwikkeling fan in ûnderskate monolatristyske en letter monoteïstysk leauwe basearre op harren god Yahweh. Hja sprutsen in argayske foarm fan Hebriuwsk, dat in regionale foarm fan de Kanaänityske taal wie, en dat hjoed-de-dei oantsjut wurdt as Bibelsk Hebriuwsk.
Etymology
De namme Israel ferskynde foar it earst yn net-bibelske boarnen om 1209 f.Kr. hinne yn in ynskripsje fan de Egyptyske farao Merenptah. De ynskripsje is koart en neamt: "Israel is ferwoastge en hat gjin sied". De ynskripsje ferwiist nei in folk, net nei in persoan of in steat.
Israeliten yn de Bibel
Jahweh liet de see iepenje om de Hebreeërs trochgong te jaan nei it Sinaï-skiereilân. Nei't de Israeliten de helte fan de see foarby wiene liet Jahweh de see wer tichtgean, dêr't it efterfolgjende Egyptyske leger doe yn fersûpte. Yn de woastyn, dêr't de Israeliten fjirtich jier omtôgje soene, fersoarge Jahweh harren fan iten troch middel fan manna, en late harren troch in wolk, dy't nachts ta in fjoerwolk feroare oant se by de berch Sinaï oankamen. Dêr spruts Jahweh de Tsien Geboaden oan de Israeliten.
De nije generaasje, laat troch Jozua nei de dea fan Mozes falt Kanaän yn en nimt it lân yn dy't troch Yahweh foar Abraham en syn neiteam ornearre waard. It lân waard foar de beskate stammen oanwiisd troch middel fan in lotterij. Ynearsten waaren de Israeliten bestjoerd troch rjochters dêr't de Israeliten ûnder yn in tiid fan frede libben. Dêrnei fregen se om in kening dy't se fan yahweh krigen yn de persoan fan Saul. David, de jongste soan fan Isaï fan Betlehim soe Saul opfolgje. Under David bouden de Israeliten in machtich feriene keninkryk op. Under syn soan Salomo waard de Earste Timpel yn Jeruzalim boud, dêr't se it 400 jier âlde materiaal fan de Tabernakel by brûkten. Nei de dea fan Salomo, ûnder it bestjoer fan syn soan Rechabeäm waard it keninkryk yn twaen spjalte.
Neffens de Bibel wiene de keningen fan it noardlike keninkryk Israel almeast kwea yn de eagen fan God om't se it oanbidden fan oare goaden ta lieten ynstee fan allinnich Yahweh oan te bidden. Hy waard sa brûkel en liet oare folken harren oermasterje en ferspriede tusken de folken fan de wrâld. Frjemde machten waarden de hearskers oer harren lân. Yn it súdlike keninkryk Juda wiene guon keningen goed dy't foar it allinnich fan Jahweh oanbidden wiene. In soad oare keningen wiene lykwols ek ferkeard en lieten it oanbidden fan oare goaden ta., sels yn de Timpel. Jahweh liet harren dêrnei nei Babylon ferbalje, harren lân waard leech en ferlitten en de Timpel waard ferwoastge.
Histoaryske Israeliten
Besykjen om de Bibelske Israeliten troch argeology te efterheljen smieten neat op en binne foar it grutste part ferlitten. In soad histoarisy binne fan betinken dat it om in nasjonale myte giet. Guon binne fan betinken dat in lytse nust Egyptners harren by de iere Israeliten tafoege hawwe, dêr't it ferhaal fan de Uttocht út Egypte weikomt.
Keninkriken
Histoarisy en argeologen binne it iens dat in keninkryk Israel bestie om likernôch 900 f.kr. hinne en dat der in keninkryk Juda om likernôch 700 f.Kr. hinne bestie. It keninkryk Israel waard om 720 f.Kr. hinne ferneatige en oermastere troch it Nij-Assyryske Ryk. It keninkryk Juda waard earst in fazalsteat fan it Nij-Assyryske Ryk en dêrnei fan it Nij-Babyloanyske Ryk. In rebûlje tsjin de Babyloanjers late ta de ferneatiging fan Juda troch kening Nebûkadnêzer en waard folge troch de Babyloanyske Ballingskip. De Earste Timpel rekke dêrby ferwoastge.
Lettere ûntjouwings
Yn dy snuorje ûntjoegen de Samaritanen harren as in etnyske en religieuze mienskip yn de krite om Samaria. Harren timpel wie op de berch Gerizm. De measte histoarisy leauwe dat de Samaritanen in minging fan Israeliten mei oare oerwûne befolkingsgroepen dy't troch de Assyrjers dêre fêstige waarden.
De begripen "Joaden" en "Samaritanen" ferfongen it begryp "bern fan Israel" as de ornaris brûkte etnonym fan elste mienskip. De Grykske term Ioudaios ("Joad") waard ynearsten ornearre foar leden fan de stamme fan Juda of it keninkryk Juda. De etnonym fan de Samaritanen komt fan de krite Samaria.
Laren (Noard-Hollân)
Skiednis
Laren is ien fan de âldst beboude plakken yn it Goai. It alderearste folk dat der wenne wie it trachter-bekerfolk. (Omtrint 2500 f.Kr.) Letter kamen der minsken fan Frysk-Saksyske oarsprong te wenjen. Yn 1085 stifte de biskop fan Utert it kapittel Sint Jan op de heuvel dy't no bekend is as Sint Janstsjerkhôf. Nei it stee fan dizze kapel en begraafplak rinne fan âlds Goaiske lykwegen út alle rjochtingen.
Museum
Yn 1911 festige de Amerikaanske skilder en keunstsamler William H. Singer him yn it hûs De Wilde Zwanen. Syn filla, fan arsjitekt Jan Rebel, en keunstsamling wienen it begjin fan it Singer Museum, anneks teaterseal (dêr't de tv-talkshows fan Willem Duys makke waarden).
Katedraal fan Toledo
Eksterieur
De master Hanquín de Egas makke ek it grutte portaal yn it súdlike dwersskip, it saneamde Liuweportaal (Puerta de los Leones). It timpanon is letter yn de 18e iuw bot feroare, mar der binne nocht jimmeroan 15e-iuwske bylden fan Juan Alemán te sjen. It portaal tanket de namme oan de liuwen op de seis pylders dêr't it traaljewurk oan fêst sit.
Edikt fan Tessaloniky
Skiednis
Nei de dea fan keizer Falentinianus, wurdt troch syn soan en opfolger Gratianus it ôfhâldende bewâld tsjinoer ynterne kristlike konflikten loslitten. Alle eardere biskopsferbanningen fan syn heit wurde troch him weromroppen, en healwei 379 wurdt ûnder ynfloed fan de biskop fan Milaan Ambrosius by edikt alle foarm fan krityk op de lear fan it Konsily fan Nicea ferbean.
Goaiïngaryp
It besjen wurdich
Sûnt 2002 sit yn Ballingboer (dit is in streekje dat by Goaiïngaryp heart) It Skyldhûs. Dit opfangsintrum foar skyldpodden, reptilen en wat lytsfee hat as doel it optimalisearjen fan de omstandichheden foar, foaral, skyldpodden by partikulieren. Ek wol men foarkomme dat de bisten "dumpt" wurde.
Strobosser Trekfeart
Geografy
De Strobosser Trekfeart rint fan Dokkum yn súdeastlike rjochting oan de noardkant fan Wâlterswâld en Driezum. Dan krúst de trekfeart de Swemmer dy't fan de Burgumer Mar nei Dokkumer Nije Silen rint. Dêrnei rint de trekfeart súdlik fan Westergeast, Aldwâld en Kollum. Nei Kollum leit in skerpe bocht yn de feart wêrnei't dy in súdlike rjochting fierder rint, by Lytsewâld del om by Gerkeskleaster yn it Prinses Margrietkanaal út te kommen.
Microsoft
thumb|Microsoft-opliedingssintrum Microsoft Corporation is in Amerikaanske kompjûtersoftwareprodusint fêstige yn Redmond (Washington). It bedriuw is benammen bekend om de bestjoeringssystemen MS-DOS, Windows en kantoarsoftware lykas Microsoft Office. It bedriuw ferkeapet ek toetsebuorden, kompjûtermuzen en ferskate kompjûterspullen. Fan de kompjûterspullen is de Age of Empires rige bekend. Microsoft ûntwikkelet ek spullen foar syn eigen spulkompjûter: de Xbox en foar de opfolger fan de Xbox, de Xbox360.
De Rien
De Rien is in feart yn de gemeente De Fryske Marren. De feart rint yn de Polder Harich-Ealahuzen. Troch de Wide Rien stiet de feart yn ferbining mei natoerreservaat It Swin yn it noardeasten. Nei it súdwesten hat de feart oansluting mei de Ryster Feart.
Zenboedisme
It doel fan Zen
Krekt as yn it boedisme giet it om it berikken fan in duorjende steat fan Ferljochting (nirvana). Neffens de Zenbûdisten is it berikken fan ferljochting gjin doel op himsels en kin it net ôftwong wurde. De steat fan ferljochting oerkomt dy, of oerkomt dy net, mar ast it ûnderfynst dan binne alle tsjinstellings fuort. Dan hast in geastlik ynsjoch berikt of do belibbest in ûnderfining, dêr't gjin tiid mear bestiet noch sin of doel. Derom sprekt in zenmaster yn paradoksen oer it doel en seit altiten datsto it net berikke wolle moast. It dwaan fan meditaasje is dêrby in helpmiddel om it doel te berikken.
Haskerdiken
Mienskip
Sûnt 1983 spilet 'It Deelshûs', it mienskiplike doarpshûs fan Haskerdiken en Nijbrêge, in sintrale rol yn it ferieningslibben fan it doarp. Yn 'e jierren 2010-2011 waard it doarpshûs ferboud en modernisearre. Haskerdiken en Nijbrêge hawwe sûnt 1900 in mienskiplik Pleatslik Belang. "De Brêge" is de doarpskrante fan it twillingdoarp. Frijwilligers hawwe yn 1992 de organisaasje Doarpshelp oprjochte, dy't him ynearsten op de âlderein rjochte mar hjoeddedei syn tsjinsten oan it hiele doarp oanbiedt. Doel fan de organisaasje is it behâld fan de leefberens yn it doarp foar elkenien.
Miedum (De Waadhoeke)
Miedum is in buorskip yn de gemeente De Waadhoeke, foarhinne Frjentsjerteradiel. It leit besuden Frjentsjer oan de Tsjommer Feart en de Hitsumerwei nei Hitsum. De namme komt ek foar as Meedum en komt fan 'meden', healannen.
Ringfeart
De Ringfeart is in feart yn de gemeente Tytsjerksteradiel. De feart rint om it noarklike diel fan De Alde Feanen benoarden Earnewâld. De Ringfeart leit oan de binnenkant fan de polderdyk mei de Lange Sleat en it Sigersdjip.
Ringsleat (Wergea)
De namme Ringsleat jildt sûnt 15 maart 2007 as de offisjele namme, as ferfanging foar de eardere offisjele namme Ringsloot.
Jiskenhuzen
Tsjerke
De eardere herfoarme tsjerke is omboud ta sylskoalle
Rinsmastins
Stinshiem en Rinsema
Andreae fermeldt dat yn 1885 in stik grûn ten suden fan de wei, foar de Kollumersweachsterfeart oer de namme stinshiem droech. Nei alle gedachten gie it om floreennûmer Kollumersweach FC26. Ungefear op itselde plak joech Schotanus yn 1718 in sate Rinsema oan; neffens de Tegenwoordige Staat (1787) wie Rinsemastate dan al langere tiid ferdwûn. It is ferliedlik - mei Andreae - ferbân te sykjen tusken Rinsemastate, de by Aut op de Sweach neamde soenman Roert Rensema yn 1463, en eventueel ek it stinshiem fan 1885 en (ien fan) de trije stinzen fan 1468.
Legemar
thumb|Legemar Legemar is in doarp yn de gemeente De Fryske Marren, noardwest fan Sint Nyk. It is net folle mear as in boerestreek yn de lijte fan de bosken by Sint Nyk.
By Legemar leit in golfbaan fan de Sint Nykster golfferiening.
Johannes Klazes Dijkstra
thumb|Johannes Klazes Dijkstra Johannes Klazes Dijkstra (Dokkum, 1893 - Frjentsjer, 1977) wie in frisiast, ûnderwizer, sjoernalist en wethâlder fan Ljouwert (1946-1958). Hy wie lid fan de SDAP
Noardfryske Eilannen
Op de Dútske eilannen wenje minsken dy’t fan âlds út in Frysk ôfkomst hawwe, op de Deenske eilannen wenje Denen.
Haskerhoarne
Skiednis
Eartiids waard ek turf stutsen yn de omkriten. Troch it doarp ried eartiids de tram fan It Hearrenfean nei De Jouwer. Der binne gjin winkels mear yn it doarp; minsken geane meast te boadskipjen nei it tichtby lizzende De Jouwer.
It doarp hat in begraafplak dêr't ek Hotze Brouwer beïerdige waard.
The Wolf of Wall Street (film út 2013)
Untfangst
Jordan Belfort sels sei yn in fraachpetear mei London Real dat de film slagge wie yn it fangen fan 'e "algemiene sfear" fan dy jierren. Dêr heakke er oan ta: "De kammeraatskip, de gekte, dat wie echt sa." Befrege oer syn gebrûk fan drugs, seid er dat it yn wurklikheid noch folle slimmer mei him steld wie as yn 'e film werjûn wurdt. Hy sei dat er "tsjin 'e ein" ferslave wie "oan 22 ûnderskate soarten drugs". Minder goed te sprekken wied er oer de ferienfâldiging (neffens him oerferienfâldiging) troch de film fan syn ferfal fan ideälistyske jonge effektehanneler ta ynklauwerige fraudeur. Neffens him wie dat in folle stadiger en ferrifeljender proses as dat út 'e film blykt.
Ring fan Brodgar
240px|thumb|Ring fan Bodar De Ring fan Brodgar, ek wol Ring fan Brogar neamd, is in henge op Mainland (Orkney), dy't mei Skara Brae, de Stones of Stenness en Maeshowe ta it Neolityske hert fan Orkney heart, dat sûnt 1999 troch UNESCO oan de Wrâlderfgoedlist taheakke is.
Keninklike Tichelaar Makkum
Omdat it bedriuw hieltyd keramyk makke hat, wurdt de Keninklike Tichelaar Makkum beskôge as ien fan de âldste bedriuwen fan Nederlân. Guon boarnen sprekke wol fan it âldste bedriuw fan Nederlân.
Skiednis
Yn 1960 krige de ûndernimming nei oanlieding fan it 300-jierrich bestean it predikaat Keninklik. Letter ûndersyk die bliken dat it bedriuw noch âlder wêze moast. Yn 1994 waard op basis fan resultaten fan histoarysk ûndersyk it 400-jierrich bestean fierd. Yn 2007 binne boarnen fûn dy’t oantoane dat al yn 1572 stiennen foarme waarden, op Spaanske kaarten út 1572 stiet op itselde plak as wêr’t it bedriuw no fêstige is it wurd ‘bricaría’, wat Spaansk is foar stienfabryk.
Suderdúntsjes
Suderdúntsjes is in lyts waadeilantsje tusken Rottumereach en it Grinslanner fêstelân. Dit súdlike oerbliuwsel fan in destiids folle grutter Rottummereach is amperoan in eilân te neamen, sjoen de grutte. Mar it eilaantsje is wier al begroeid. Der komme allinnich seehûnen en fûgels. It eilantsje is yn besit fan Steatsboskbehear en heart by de provinsje Grinslân.
Vampire Academy (film)
Plot
Rose en Lissa begjinne mysterieuze boadskippen te finen, wêryn't it libben fan Lissa bedrige wurdt: in nije screensaver dy't troch hacken op har kompjûter upload is; in berjocht skreaun yn bloed op 'e wand fan har keamer; en in oar berjocht by it fandalisearre tinkteken foar har âldelju en broer yn 'e kapel fan 'e akademy. Rose, Lissa en Nathalie fermoedzje dat harren klasgenoate Mia Rinaldi dêrefter sit, dy't foarhinne de faam wie fan Lissa har broer Andre. Nei dy syn dea kaam út dat er ek mei oare famkes omsloech, dat Lissa en Rose tinke dat Mia dêrtroch in hate opfette hat foar it Dragomir-laach dy't se fokust hat op 'e iennichste noch libbene telch út dy famylje: Lissa.
Op in bal foar de learlingen fan 'e kostskoalle wurde Rose en Lissa faninoar skaat. Lissa wurdt ûntfierd, mar troch harren telepatyske bân is Rose tsjûge fan dat barren. Se giet nei Dimitri om help, mar sadree't se him sjocht, ferjit se alles om har hinne en wurde se allebeide oerweldige troch in hommels opkommende weach fan lust. It is Dimitri dy't de kop der noch it meast by hat en op in stuit beseft dat dit gjin normale gefoelens binne. As er it halskeatling, dat Rose fan prins Dashkov krige hat, ôfskuord en yn 'e iepen hurd smyt, ferdwynt de lust by har beiden en kinne se wer tinke. Mei Christian en Gabriela, in oare dhampir, sette se efter de ûntfierders oan.
Op it gazon wurde Lissa, Rose en Christian ynsletten troch Dashkov, dy't Christian delsjit. Sels wurdt er lykwols fuort dêrnei finzen nommen troch Dimitri, mar net foar't er syn boppenatuerlike 'psy-hûnen' op Lissa ôf stjoert. De bisten wurde lykwols ferbrânt troch de fataal ferwûne Christian, dy't it yn uterste need foar it earst yn syn libben slagget om mear as in skiterich lyts flamke te meitsjen. Neitiid rêdt Lissa syn libben troch enerzjy foar spiritus te 'lienen' fia har mentale bân mei Rose.
Werom op 'e Akademy fan Sint-Vladimir wurdt Dashkov finzen set yn in sel yn 'e kelder fan 'e kostskoalle. As er dêr befrege wurdt troch Rose, leit er har út dat har bân mei Lissa ûntstien is trochdat Rose 'tute troch it skaad' is. Dat barde doe't se by it auto-ûngemak dêr't Lissa har âlden en broer by omkamen, sa ticht by de dea kaam is dat se op gjin inkele oare wize mear te rêden wie as troch it gebrûk fan spiritus, dat Lissa doe foar it earst die. Dashkov hie dat al rillegau foar it ferstân, en sûnt smeit er plannen om Lissa har krêften foar syn eigen genêzing te brûken. Wylst se yn petear binne, wurdt Rose beslûpt troch Dashkov syn dochter Nathalie, dy't harsels ûnderwilens op it bal ta strigoi makke hat troch alle bloed op te drinken fan 'e klasgenoat op wa't se fereale wie. Rose en Nathalie reitsje yn gefjocht, mar Rose kin harsels der net ta bringe om Nathalie, dy't lang har freondinne west hat, te deadzjen. Dêrtroch kriget Nathalie de kâns en befrij har heit. As prins Dashkov de kelder ferlitte wol, komt er lykwols Dimitri tsjin, dy't him deamakket. Dêrnei helpt Rose Dimitri om ek Nathalie te ferslaan en om te bringen.
Letter jout Lissa in taspraak oan 'e oare learlingen fan 'e kostskoalle wêryn't se fertelt dat spiritus it type magy is dêr't se sels yn spesjalisearre is, en dat it oan Rose te tankjen is dat se dêr sa goed mei omgean kin. Ek bepleitet se minder rivaliteiten en mear freonlikens mank de learlingen. Neitiid moetet Rose bûtendoar Dimitri, oan wa't se freget oft hy ek gefoelens foar hàr hat. Hy jout dêr gjin antwurd op, mar begjint fuortendaliks út te lizzen wêrom't it neat tusken harren wurde kin, lykas it leeftydsferskil en it feit dat hy in learaar en sy in learling is. Boppedat, sa seit er, kin er net fan har hâlde, om't er dan yn gefal fan gefaar hàr rêde soe ynstee fan Lissa. Rose freget om ien inkele frijwillige tút dy't net ûnder ynfloed fan in leafdesdrankje jûn wurdt, en as Dimitri nei har ta linet, slacht se him del en wurdt se him foar it earst yn har training oermânsk. Dêrnei jout se him in tút op it wang en rint by him wei.
Nijehaske (wyk)
thumb| thumb|250px|Wenwyk Nijehaske sjoen fan it Nije Hearrenfeanster Kanaal ôf. Nijehaske is in wenwyk yn it westen fan It Hearrenfean en hat sa'n 3500 ynwenners.
Haadjild
It haadjild yn Fryslân wie in belesting dy't yn it earstoan út en troch ynne waard, mar waard letter, nei't yn 1649 de 500e peinje ôfskaft wie, in part fan de Fiif speesjen. It bedrach fan de oanslach hinge ôf fan de rikens fan dejinge dy't oanslein waard.
Jan Schokking
Jan Schokking (Amsterdam, 10 maaie 1864 – De Haach, 15 july 1941) wie in Nederlânsk jurist, teolooch en politikus, lid fan de CHU.
CRAFT
CRAFT (earder it Klein Brouwerij Collectief (KBC)) is in brancheferiening fan Nederlânske bierbrouwerijen. CRAFT bestiet fan 2003 ôf oan en is sûnt waakst ta it grutste gearwurkingsferbân fan bierbrouwerijen (mei en sûnder eigen tsjettels) yn Nederlân.
Henry Potez
Wurkpaad
Yn de jierren '20 gienen 7.000 masines it fabryk út. Fjirtich prototypes waarden dêr ûntwurpen en goed tweintich dêrfan gienen yn produksje - dêrmei pykte it bedriuw dêrút yn dy tiid.
De Ikkers
thumb|right|300px|De Ikkers
Gauckemastins
Ein 15e iuw wenne Ritscke Gauckema dêr (hy neamde him nei syn frou ek Bootsma, sjoch Bootsmastate yn Kollum en Remmersma fan Dokkum). Dy syn dochter Eets troude mei Poppe Riemersma alias Mellema. Yn 1543 hie yndie Poppe Mellema lân “by Oltwaltmer syel”. Syn dochter Luts wie de skoanmem fan Otto fan Galama waans dochter Aelcke Galama, oerpakesizzer fan Poppe Mellema dus, yn 1624 eigeneresse wie. Aelckes dochter Sjouck fan Hiddema troude mei Epe Douma, dy't yn 1640 as eigener neamd wurdt. Yn 1700 wurdt de sate omskreaun as “zate omtrent Oudwoudmerzyl”.
Polder Wiersma
De Polder Wiersma is in earder wetterskip yn Grinslân.
Eamelsman
De eamelsman is op Midslân de namme fan de administrateur fan it besit fan de buorren of borre. Op oare dielen fan Skylge waard er indersman neamd.
Syrje
Lizzing
Syrje wurdt begrinzge troch:
Klaas Dijkstra (taalkundige)
Klaas Dijkstra of Klaes Dykstra (Sigerswâld, 10 juny 1924 - Drachten, 4 maart 1997) wie in Frysk ûnderwizer, universitêr meiwurker, oersetter en politikus.
Kitty Meijering
Sûnt 2000 skildert Kitty aktyf. Op har reizen en fakânsjes docht se in soad ynspiraasje op, en dan benammen de kleuren en motiven fan klean, stêden, merken en gebouwen. Har artistike figueren dogge wat betsjoenjend oan troch de waarme kleuren.
De Greiden
Heechbou
thumb|250px|Muntflats yn wenwyk De Greiden
Riper Feart
De Riper Feart is in feart yn de gemeente Súdwest-Fryslân. De feart rint fan Drylts nei Jutryp. Benoarden Jutryp is in de ôfslach nei it easten, de Soalsleat. By Jutryp binne de Hingstepoel en de Louwepoel ûnderdiel fan de Riper Feart.
Nelson Mandela
De lêste jierren fan Mandelas' libben waard syn sûnens stadichoan minder. Begjin juny 2013 waard hy opnommen mei 'slimme' ynfeksjes oan syn longen. Hy waard ûntslein út it sikehûs op 1 septimber. Mandela ferstoar yn desimber 2013 op 95-jierrige leeftyd yn syn wente yn Jehannesburch.
Alestorm
thumb|260px|Alestorm yn 2018. Fan l. nei rj.: Máté Bodor, Elliot Vernon, Gareth Murdock, Peter Alcorn en Christopher Bowes. Alestorm is in Skotske folkmetalband oprjochte yn 2004 yn Perth. Alestorm begûn yn 2004 ûnder de namme Battleheart fanôf 2007 is de band fierder gien ûnder de namme Alestorm. De band brocht yn 2008 syn debútalbum Captain Morgan's Revenge út. De teksten fan de band gean benammen oer drank en piraten. Alestorm hat sân studio-albums en twa live-albums útbrocht.